CELEX: 32020D1490
Language: sk
Date: 2020-10-12 00:00:00
Title: Rozhodnutie Rady (EÚ) 2020/1490 z 12. októbra 2020 o pozícii, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie postupov urovnávania sporov a kódexu správania rozhodcov

16.10.2020   
               
               
                  SK
               
               
                  Úradný vestník Európskej únie
               
               
                  L 343/12
               
            
         ROZHODNUTIE RADY (EÚ) 2020/1490
         z 12. októbra 2020
         o pozícii, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie postupov urovnávania sporov a kódexu správania rozhodcov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dočasná dohoda o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“) (1) bola podpísaná v mene Únie na základe rozhodnutia Rady 2009/156/ES (2). Predbežne sa vykonáva od 3. septembra 2016.
                  
               
                     (2)
                  
                  
                     V súlade s článkom 59 ods. 1 dohody Výbor pre DHP prijíma rokovací poriadok upravujúci postupy urovnávania sporov.
                  
               
                     (3)
                  
                  
                     Výbor pre DHP by mal na svojom nasledujúcom výročnom zasadnutí prijať rozhodnutie, ktorým sa stanovujú postupy urovnávania sporov a kódex správania rozhodcov, ktorý sa nachádza v prílohe uvedených postupov.
                  
               
                     (4)
                  
                  
                     Je vhodné stanoviť pozíciu, ktorá sa má v mene Únie zaujať vo Výbore pre DHP, pokiaľ ide o prijatie rozhodnutia, ktorým sa stanovujú postupy urovnávania sporov a kódex správania rozhodcov, keďže uvedené rozhodnutie bude pre Úniu záväzným.
                  
               
                     (5)
                  
                  
                     Pozícia Únie vo Výbore pre DHP by preto mala byť založená na návrhu rozhodnutia Výboru pre DHP,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, je založená na návrhu rozhodnutia Výboru pre DHP, ktorým sa prijímajú postupy urovnávania sporov a kódex správania rozhodcov (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 12. októbra 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 59, 3.3.2009, s. 3.
         
            (2)  Rozhodnutie Rady 2009/156/ES z 21. novembra 2008 o podpise a predbežnom vykonávaní Dočasnej dohody o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (Ú. v. EÚ L 59, 3.3.2009, s. 1).
         
            (3)  Pozrite dokument ST 10612/20 na http://register.consilium.europa.eu.